《观梅》
宋代·王柟

谁见梅花正发时，江天天雪意欲垂垂。
疏枝冷蕊春无几，断水残云意自奇。
疏影偶因明月见，暗香惟有好风知。
何人更起调羹手，莫道功成结子迟。

作者简介：（1143—1217）宋温州永嘉人，字木叔，号合斋。孝宗乾道二年进士。历婺州、台州推官，教授黄州，丞义乌，知绩溪，所知有声。提举江东常平茶盐，累迁至秘书少监。寻罢，起知赣州，为提刑官毁于朝，复罢与祠。性崖峭独特，不轻徇物。工诗。有《王秘监诗文集》。